FN: 1 million sørsudanere kan sulte
Over 10.000 mennesker fryktes drept i den seks uker lange konflikten. Over 700.000 har flyktet fra hjemmene sine. Nærmere 80.000 holder til på FNs baser rundt om i landet. Den siste uka har tallet på fordrevne økt med flere hundre tusen. Det er rapportert om store problemer med å få ut nødhjelp til de fordrevne. Konflikten skyldes en indre strid i regjeringspartiet SPLM. I juli i fjor ga president Salva Kiir sin visepresident Riek Machar sparken. De to er også ledere for Sør-Sudans største stammer, dinka og nuer, som utgjør henholdsvis 35 og 15 prosent av befolkningen. Det voldelige opprøret startet da presidentens vaktstyrke skulle avvæpne soldater fra nuerstammen 15. desember i fjor. Soldater fra begge sider gikk løs på hverandre og på sivile. Opprøret spredte seg deretter til byene Bor, Bentiu og Malakal. Presidenten beskylder Machar og flere andre politikere for å ha planlagt et kuppforsøk. Sør-Sudan har siden selvstendigheten i 2011 vært preget av en svak statsmakt og alvorlige etniske motsetninger. Fredag 24. januar undertegnet partene en midlertidig avtale om våpenstillstand. Avtalen er brutt en rekke ganger. (Kilde: NTB) - Hvis vi ikke gjør noe med en gang, kan opp mot 1 million havne i sult i løpet av noen måneder, sier Ban. - Millioner er sultne i dag, og vi ser beviser for ekstremt høye nivåer blant flere hundre tusen som har flyktet fra konflikten , særlig blant barn og kvinner, sier Ban. Flere tusen har mistet livet i konflikten som brøt ut i Sør-Sudan i desember. Ban oppfordrer verdenssamfunnet til å fortsette arbeidet for å få slutt på striden i landet. Partene i konflikten, som er en etnisk konflikt mellom folkegruppene dinka og nuer, ble i januar enige om en midlertidig våpenhvile under fredsforhandlingene i nabolandet Etiopia. Men volden har fortsatt til tross for våpenhvileavtalen. - Presidenten har hovedansvar Norges utenriksminister Børge Brende (H) uttalte i februar at hovedansvaret for å finne en fredelig løsning på konflikten hviler tungt på Salva Kiir, presidenten i landet. - Presidenten har et hovedansvar for å finne en fredelig løsning på konflikten. Han må vise lederskap. Dessverre har vi ikke sett nok av dette lederskapet, sa Brende.
FNs generalsekretær Ban Ki-moon advarer mot en ny mulig sultkatastrofe i Sør-Sudan. 1 million kan havne i sult, sier han.